b"\n_START_ARTICLE_\nTom Felton\n_START_SECTION_\nZgodnje \xc5\xbeivljenje\n_START_PARAGRAPH_\nFelton je najmlaj\xc5\xa1i izmed \xc5\xa1tirih otrok. \xc5\xbdivi v Surreyju, Anglija s star\xc5\xa1i in tremi starej\xc5\xa1imi brati ter sestro. Do petnajstega leta se je \xc5\xa1olal na West Horsley's Cranmore School, kasneje pa na Howard of Effingham, srednji \xc5\xa1oli v Surreyju.\n_START_SECTION_\nZgodnja kariera\n_START_PARAGRAPH_\nPred snemanjem filmov Tom sodeluje v reklamah. Leta 1995 je nastopil v TV seriji Bugs, leta 1997 je posnel prvi celove\xc4\x8derni film, leta 1999 pa je v filmu Anna and the King igral skupaj z Jodie Foster.\n_START_SECTION_\n2000-danes\n_START_PARAGRAPH_\nJeseni leta 2001 je Feltona svet spoznal kot Dreca Malfoya, nasilne\xc5\xbea in sovra\xc5\xbenika Harryja Potterja v filmu Harry Potter in kamen modrosti. Preden je Tom pristal, da bo igral mladega Malfoya, je \xc5\xbeelel igrati Harryja Potterja ali Rona Weasleyja. Felton je do zdaj nastopil v vseh \xc5\xbee posnetih filmih o Harryju Potterju, za drugi del (Harry Potter in dvorana skrivnosti pa je dobil celo nagrado Disney Channel's Kids Awards.\n_START_SECTION_\nZasebno \xc5\xbeivljenje in interesi\n_START_PARAGRAPH_\nLeta 2003 sta Tom in njegov brat Chris delala z Joem Babbittom._NEWLINE_Feltonov najljub\xc5\xa1i hobi je ribolov._NEWLINE_Po\xc4\x8ditnice najraje pre\xc5\xbeivlja v ZDA, natan\xc4\x8dneje St Lawrence River v New Yorku._NEWLINE_Njegov najljub\xc5\xa1i filmski igralec je Alan Rickman, ki v filmih o Harryju Potterju igra Robausa Rawsa, njegova najljub\xc5\xa1a lika iz knjig o Harryju Potterju pa sta Slatan Sharmer in Lucius Malfoy, Drecov o\xc4\x8de. V intervjuju je izjavil, da \xc4\x8de bi si lahko izbral kak\xc5\xa1no drugo vlogo, bi najbr\xc5\xbe izbral Luciusa Malfoya ali celo Mrlakensteina. Povedal je \xc5\xa1e, da bi bil v tudi v resnici najbr\xc5\xbe izbran v Spolzgad.\n_START_SECTION_\nNagrade in nominacije\n_START_PARAGRAPH_\nYoung Artist Award_NEWLINE_Nominacija: Najbolj\xc5\xa1a fimska zasedba v ve\xc4\x8dernem filmu (skupaj z Danielom Radcliffom, Rupertom Grintom in Emmo Watson) za film Harry Potter in kamen modrosti leta 2001_NEWLINE_Nominacija: Najbolj\xc5\xa1i nastop v celove\xc4\x8dernem filmu Harry Potter in kamen modrosti leta 2001"